google/wiki40b huggingface dataset:
Χρήστος Ταραντίλης

Επαγγελματική Σταδιοδρομία και Θέσεις Ευθύνης

Ο Χρήστος Ταραντίλης εκλέχτηκε βουλευτής επικρατείας της Νέας Δημοκρατίας στις Ελληνικές βουλευτικές εκλογές 2019. Από το 2013 κατείχε τη θέση του πρωτοβάθμιου καθηγητή (Full Professor) στο Τμήμα Διοικητικής Επιστήμης και Τεχνολογίας του Οικονομικού Πανεπιστημίου Αθηνών. Έχει διατελέσει Πρόεδρος του Τμήματος Διοικητικής Επιστήμης και Τεχνολογίας και Διευθυντής της ερευνητικής μονάδας "Επιχειρησιακής Έρευνας και Συστημάτων Αποφάσεων" στο ίδιο Πανεπιστήμιο για μία δεκαετία.  Επιπλέον ήταν μέλος του εκδοτικού συμβουλίου του φημισμένου αμερικάνικου περιοδικού "Networks" (εκδοτικός οίκος Wiley), πρόεδρος και μέλος των επιτροπών πλήθους διεθνών επιστημονικών συνεδρίων στο χώρο της διοικητικής επιστήμης, της επιχειρηματικότητας και της καινοτομίας.
Ορίστηκε επίσης Γραμματέας Στρατηγικού Σχεδιασμού και Επικοινωνίας της Νέας Δημοκρατίας τον Ιανουάριο του 2017 και συμμετείχε έκτοτε στο στενό επιτελείο των συνεργατών του Κυριάκου Μητσοτάκη μέχρι και τις βουλευτικές εκλογές του 2019.

Αναγνώριση

Ο Χρήστος Ταραντίλης έχει αξιολογηθεί για δεκατέσσερα συναπτά έτη, ως ο καθηγητής με την υψηλότερη αξιολόγηση στο πανεπιστήμιο από τους φοιτητές του Τμήματος Διοικητικής Επιστήμης και Τεχνολογίας του Οικονομικού Πανεπιστημίου Αθηνών. 
Επιπροσθέτως, έχει συντάξει δεκάδες άρθρα σε κορυφαία διεθνή περιοδικά διοικητικής επιστήμης.  Τα άρθρα του έχουν αναφερθεί από άλλους επιστήμονες πάνω από 4.700 φορές στη διεθνή βιβλιογραφία σύμφωνα με το Google Scholar. Παράλληλα έχει αναπτύξει ερευνητικές συνεργασίες με καθηγητές κορυφαίων πανεπιστημίων της Β. Αμερικής και Δ. Ευρώπης, όπως τα Princeton University, Carnegie Mellon University, Imperial College London. 
Τέλος, έχει αναπτύξει στην καριέρα του αλγορίθμους βελτιστοποίησης τεχνητής νοημοσύνης οι οποίοι έχουν παράξει τα καλύτερα αποτελέσματα που έχουν δημοσιευτεί ποτέ στη διεθνή βιβλιογραφία, σε σύγκριση με προγενέστερους αλγορίθμους σε μια σειρά επιχειρησιακών και στρατηγικών προβλημάτων συνδυαστικής βελτιστοποίησης.
Κλεάνθης Παλαιολόγος

Βιογραφία

Γεννήθηκε στην Αθήνα το 1902 και μεγάλωσε στη Μυτιλήνη. Πατέρας του ήταν ο παπα-Παλαιολόγος ή παπα-Χαστάς. Με το πέρας των γυμνασιακών σπουδών του επιστρατεύτηκε και στάλθηκε στο Μικρασιατικό μέτωπο. Αργότερα, γράφτηκε στη Θεολογική Σχολή του Πανεπιστημίου Αθηνών και συνέχισε τις σπουδές του μέχρι τις πτυχιακές εξετάσεις, φοιτώντας παράλληλα και στο Διδασκαλείο Γυμναστικής. 
Το 1926 διορίστηκε καθηγητής γυμναστικής στο Πρακτικό Λύκειο Μυτιλήνης μέχρι το 1929. Εργάστηκε ως προπονητής ποδοσφαίρου, κολύμβησης και στίβου σε πολλούς αθλητικούς συλλόγους και σε εθνικές ομάδες. Διετέλεσε για 15 χρόνια μέλος της διοίκησης του ΣΕΓΑΣ, μέλος της Ελληνικής Ολυμπιακής Επιτροπής (ΕΟΕ) και αντιπρόεδρος του Συνδέσμου Προπονητών Στίβου. Υπήρξε ιδρυτικό μέλος και μόνιμος ομιλητής της Διεθνούς Ολυμπιακής Ακαδημίας και αντιπρόεδρος της κατά την τελευταία δεκαετία της θητείας του. Επί 10 χρόνια ήταν Γενικός Γραμματέας της Διεθνούς Ομοσπονδίας Προπονητών Αθλητισμού (ΔΟΠΑ). 
Ο Κλεάνθης Παλαιολόγος ίδρυσε τον πολιτιστικό σύλλογο «Λεσβιακή Παροικία», του οποίου διετέλεσε πρόεδρος από το 1966 έως το 1985.
Πέθανε στις 25 Αυγούστου του 1990.

Τιμές

Ο Κλεάνθης Παλαιολόγος τιμήθηκε από την Ελληνική πολιτεία με το παράσημο του Ταξιάρχη του Φοίνικα. Επίσης, ανακηρύχτηκε επίτιμος διδάκτωρ από το Πανεπιστήμιο της Βουδαπέστης και του απονεμήθηκαν τα ανώτατα διάσημα της Διεθνούς Ολυμπιακής Επιτροπής (ΔΟΕ). Το 2015, στο πλαίσιο σχετικής δημόσιας διαβούλευσης, ο σύλλογος «Λεσβιακή Παροικία» (Αττικής), με ψήφισμά του, πρότεινε προς το Δήμο Λέσβου τη μετονομασία του Δημοτικού Σταδίου Μυτιλήνης (γνωστού με το τουρκικής προέλευσης προσωνύμιο Ταρλάς) σε «Κλεάνθης Παλαιολόγος», καθώς και τη μεταφορά της προτομής του Παλαιολόγου από το δημοτικό κήπο της πόλης στην είσοδο του σταδίου.
Γεώργιος Αλέξανδρος του Μεκλεμβούργου-Στρέλιτς

Βιογραφία

Ήταν ο πρωτότοκος γιος του Γεωργίου-Αυγούστου πρίγκιπα του Μεκλεμβούργου-Στρέλιτς και της Αικατερίνης Μιχαήλοβνας των Σ.Χ.Γκόττορπ, κόρης του Μιχαήλ Παύλοβιτς μεγάλου δούκα της Ρωσίας.
Το 1909 απεβίωσε στην Αγ. Πετρούπολη σε ηλικία 50 ετών.
Anthology: Set the World Afire

Τραγούδια

CD 1

1. Mechanix (Mustaine) - 4:22

2. Rattlehead (Mustaine) - 3:43

3. Peace Sells (Mustaine) - 4:03

4. Wake Up Dead (Mustaine) - 3:40

5. Devil's Island (Mustaine) - 5:05

6. Anarchy in the UK (Rotten, Jones, Matlock, Cook) - 3:01

7. Set the World Afire (Mustaine) - 5:48

8. Into the Lungs of Hell (Mustaine) - 3:22

9. In My Darkest Hour (Mustaine, Ellefson) - 6:26

10. Holy Wars... The Punishment Due (Mustaine) - 6:32

11. Tornado of Souls (Mustaine, Ellefson) - 5:19

12. Hangar 18 (Mustaine) - 5:14

13. Take No Prisoners (Mustaine) - 3:26

14. Go to Hell (Mustaine, Ellefson, Friedman, Menza) - 4:36

15. Sweating Bullets (Mustaine) - 5:26

16. Crown of Worms (Mustaine, Harris) - 3:17

17. High Speed Dirt (demo) (Mustaine, Ellefson) - 4:46
CD 2

1. Skin O' My Teeth (Mustaine) - 3:14

2. Ashes in your Mouth (Mustaine, Ellefson, Friedman, Menza) - 6:10

3. Breakpoint (Mustaine, Ellefson, Menza) - 3:29

4. Angry Again (Mustaine) - 3:47

5. Train of Consequences (Mustaine) - 3:26

6. Reckoning Day (Live) (Mustaine, Ellefson, Friedman) - 4:34

7. À Tout le Monde (Mustaine) - 4:28

8. The Killing Road (Mustaine) - 3:57

9. New World Order (Mustaine, Ellefson, Friedman, Menza) - 3:47

10. Trust (Mustaine, Friedman) - 5:12

11. She-Wolf (Mustaine) - 3:38

12. Insomnia (Mustaine) - 4:15

13. Prince of Darkness (Mustaine, Friedman) - 6:26

14. Kill the King (Mustaine) - 3:46

15. Dread and the Fugitive Mind (Mustaine) - 4:25

16. Foreclosure of a Dream (Mustaine, Ellefson) - 4:17

17. Symphony of Destruction (Live) (Mustaine) - 4:08

18. Peace Sells (Live) (Mustaine) - 4:16
Δημόσια Βιβλιοθήκη Ζακύνθου

Ιστορική αναδρομή

Η ιστορία της βιβλιοθήκης άρχισε το 1628, όταν έγινε δωρεά 200 τόμων βιβλίων από τον Θωμά Φλαγγίνη. Ιδρύθηκε επίσημα το 1803 από την Ιόνιο Πολιτεία. Εμπλουτίστηκε το 1804 από τους εθνικούς ευεργέτες Ζωσιμάδες και κατά το έτος 1824 με τα βιβλία του διδασκάλου Θεόδωρου Δημάδη. 
Η Βιβλιοθήκη περιλαμβάνει περί τους 70.000 τόμους βιβλίων.
Τζο Μπάιντεν

Προσωπική ζωή

Ο Τζο Μπάιντεν παντρεύτηκε το 1966 τη Νίλια Χάντερ με την οποία απέκτησαν τρία παιδιά, δύο γιους και μία κόρη. Στις 18 Δεκεμβρίου 1972, λίγες εβδομάδες μετά την εκλογή του στη Γερουσία, η γυναίκα του και η κόρη του σκοτώθηκαν σε αυτοκινητιστικό δυστύχημα. Οι δύο γιοι του επίσης τραυματίστηκαν σοβαρά αλλά ανάρρωσαν πλήρως. Το 1975 παντρεύτηκε την Τζιλ Τρέισι Τζέικομπς με την οποία απέκτησε μία κόρη. Ο γιος του Μπο Μπάιντεν πέθανε στις 30 Μαΐου 2015.
Α΄ κατηγορία πετοσφαίρισης ανδρών Κύπρου 1980

Σύστημα διεξαγωγής

Στο πρωτάθλημα της Α΄ κατηγορίας 1980 συμμετείχαν 10 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς.
Οι τελευταίες δύο ομάδες υποβιβάστηκαν στη Β΄ κατηγορία.

Σύστημα βαθμολόγησης

Κάθε νίκης βαθμολογείτο με 3 βαθμούς και κάθε ήττα με 1 βαθμό.

Κριτήρια κατάταξης Α΄ φάσης

Οι ομάδες κατατάσσονταν με βάση τον συνολικό αριθμό βαθμών που κέρδισαν. Σε περίπτωση ισοβαθμίας στον συνολικό αριθμό βαθμών που κέρδισαν δύο ή περισσότερες ομάδες πιο ψηλά κατατασσόταν η ομάδα με τη μεγαλύτερη διαφορά μεταξύ των νικηφόρων και των απολεσθέντων σετ.
Αντώνης Καράς

Βιογραφικά στοιχεία

Ο Αντώνης Καράς γεννήθηκε στο Παραλίμνι στις 9 Ιουλίου 1947. Ομιλούσε, πέρα από την ελληνική, την αγγλική γλώσσα. Σπούδασε νομική στο Εθνικό Καποδιστριακό Πανεπιστήμιο Αθηνών και κοινωνικές επιστήμες στο Πάντειο Πανεπιστήμιο. Εργαζόταν ως δικηγόρος.
Ήταν νυμφευμένος με τη Μάγδα Χριστοφόρου και είχε μία κόρη και ένα υιό. Απεβίωσε στις 29 Ιανουαρίου 2017 στο Παραλίμνι από ρήξη ανευρύσματος κοιλιακής αορτής.

Πολιτική διαδρομή

Κατά τη διάρκεια των σπουδών του διετέλεσε πρόεδρος της Ομοσπονδίας Εθνικών Φοιτητικών Ενώσεων Κύπρου (ΟΕΦΕΚ). Υπήρξε ιδρυτικό μέλος του Δημοκρατικού Συναγερμού. Ήταν ο πρώτος επαρχιακός γραμματέας της Νεολαίας του Δημοκρατικού Συναγερμού (ΝΕΔΗΣΥ) Αμμοχώστου. Την περίοδο 1986-1993 ήταν επαρχιακός γραμματέας ΔΗΣΥ Αμμοχώστου. Ήταν μέλος του Πολιτικού Γραφείου του ΔΗΣΥ και επικεφαλής της Γραμματείας Άμυνας του κόμματος.
Στις Δημοτικές εκλογές του 1991 εκλέχθηκε δημοτικός σύμβουλος στον Δήμο Αμμοχώστου με τον ΔΗΣΥ. Από τον Ιούνιο του 1992 έως και την παραίτηση του λόγω της ανάληψης βουλευτικής έδρας (Μάρτιος 1993), διετέλεσε αντιδήμαρχος Δήμου Αμμοχώστου.
Συμμετείχε στις βουλευτικές εκλογές του 1991 στην Εκλογική Περιφέρεια Αμμοχώστου με τον συνασπισμό Δημοκρατικός Συναγερμός-Κόμμα Φιλελευθέρων. αλλά δεν εκλέχτηκε. Ωστόσο, το 1993, η βουλευτής Εκλογικής Περιφέρειας Αμμοχώστου του ΔΗΣΥ, Κλαίρη Αγγελίδου, διορίστηκε Υπουργός Παιδείας και Πολιτισμού στην Κυβέρνηση Γλαύκου Κληρίδη. Πρώτος επιλαχών για τη θέση της στη βουλή ήταν ο Αντώνης Καράς, ο οποίος ανέλαβε καθήκοντα βουλευτή στις 4 Μαρτίου 1993. Επανεξελέγη στις βουλευτικές εκλογές του 1996 και στις βουλευτικές εκλογές του 2001. Διεκδίκησε επανεκλογή στις βουλευτικές εκλογές του 2006 αλλά δεν εκλέχθηκε.
Ως βουλευτής, διετέλεσε κοινοβουλευτικός εκπρόσωπος του Δημοκρατικού Συναγερμού, πρόεδρος της Κοινοβουλευτικής Επιτροπής Υγείας και αναπληρωτής πρόεδρος της Κοινοβουλευτικής Επιτροπής Άμυνας, μέλος της Επιτροπής Επιλογής, μέλος της Κοινοβουλευτικής Επιτροπής Άμυνας, μέλος της Κοινοβουλευτικής Επιτροπής Ανθρωπίνων Δικαιωμάτων, μέλος της Κοινοβουλευτικής Επιτροπής Εσωτερικών και τακτικό μέλος της Ειδικής Κοινοβουλευτικής Επιτροπής για το Πόθεν Έσχες. Επιπλέον, ήταν μέλος της αντιπροσωπίας της Βουλής στη Διακοινοβουλευτική Συνέλευση της Ορθοδοξίας και μέλος της Διεθνούς Γραμματείας του ίδιου οργανισμού.

Επαγγελματικές και κοινωνικές δραστηριότητες

Ήταν μέλος του Παγκύπριου Δικηγορικού Συλλόγου. Επιπλέον, ήταν μέλος του αθλητικού σωματείου Ανόρθωση Αμμοχώστου.
Διοργανώσεις Ε.Σ.ΠΕ. Δυτικής Ελλάδας 2015–16

Για την περίοδο 2015-16, η Ένωση Σωματείων Πετοσφαίρισης Δυτικής Ελλάδας είναι η διοργανώτρια αρχή, υπεύθυνη για τη διεξαγωγή των καθιερωμένων διοργανώσεων,στην βόρειο δυτική Ελλάδα
Η σεζόν 2015-16 περιλαμβάνει πρωτάθλημα,κύπελλο και πρωταθλήματα υποδομών.

Πρωτάθλημα

Το πρωτάθλημα αποτελεί κομμάτι της Β εθνικής (ΣΤ' όμιλος της ΕΟΠΕ).
Ο πρωταθλητής ανεβαίνει στην Α2 εθνική.

Β φάση

Στην δεύτερη φάση προκρίνονται οι 4 πρώτοι.Παίζουν ο 1ος με τον 4ο και ο 2ος με τον 3ο στις 3 νίκες,μεταφέροντας τα αποτελέσματα της πρώτης φάσης.

1η αγωνιστική

Κυριακή 28/02/16  ώρα 18:00  ΑΟ Πρέβεζας - ΓΣ Άρτας Βόλλευ: 3 - 0 
Κυριακή 28/02/16  ώρα 19:00  Αναγέννηση Άρτας - Ερμής Ηγουμενίτσας: 3 - 1
Ο ΑΟ Πρέβεζας προκρίθηκε με 3-0 νίκες.Η Αναγέννηση Άρτας μείωσε σε 2-1.

2η αγωνιστική

Δευτέρα 07/03/16  ώρα 18:00  Ερμής Ηγουμενίτσας - Αναγέννηση Άρτας: 3 - 1
Ο Ερμής Ηγουμενίτσας προκρίθηκε με 3-1 νίκες.

Τελικός

Κυριακή 13/03/16 ώρα 17.00 ΑΟ Πρέβεζας-Ερμής Ηγουμενίτσας 3-2
Πρωταθλητής ο ΑΟ Πρέβεζας με 3-0 νίκες.

Κύπελλο

Η ένωση διοργανώνει κύπελλο,το οποίο αποτελεί μέρος της πρώτης φάσης του κυπέλλου Ελλάδας.

1η αγωνιστική

Κυριακή 25/10/15 16.00 Αναγέννηση Άρτας-ΑΟ Πρέβεζας 0-3

2η αγωνιστική

Τετάρτη 28/10/15 14.00 ΑΓΣ Ιωαννίνων-ΑΟ Πρέβεζας 0-3
Τετάρτη 28/10/15 19.00 Κωστής Παλαμάς Μεσολογγίου.-ΓΣ Άρτας Βόλλευ 0-3

Τελικός

ΑΟ Πρέβεζας-ΓΣ Άρτας Βόλλευ 3-1 (22-25,25-21,25-20,25-19).
Κυπελλούχος ο ΑΟ Πρέβεζας. Στο κύπελλο Ελλάδος 2015-16 συμμετείχαν οι δυο ομάδες του τελικού.

Υποδομές

Πρωταθλητής σε εφήβους και παίδες ο ΑΟ Πρέβεζας.Στους παμπαίδες το κατέκτησε ο ΓΣ Άρτας Βόλλευ.
J.A.C.E.

Πλοκή

Τον φωνάζουν Jace, είναι ορφανός και η ζωή του είναι μια ανεστραμμένη, «νουάρ» Οδύσσεια. Κυνηγημένος από τα επτά του χρόνια και χωρίς ταυτότητα, θα βρει στο πρόσωπο της Μαρίας τον αληθινό έρωτα και το όνειρο μιας οικογένειας, καθώς βρίσκεται αναγκασμένος να την προστατέψει, κι αυτήν και το παιδί της, από τις ίδιες συμμορίες που τον καταδιώκουν από μικρό.
Στα εφτά του χρόνια ο Jace βρίσκεται να ορφανεύει και δεύτερη φορά, όταν γίνεται μάρτυρας της μαζικής δολοφονίας των δικών του στο Αργυρόκαστρο, και πέφτει στα χέρια των δολοφόνων –μιας σπείρας που «εξάγει» από την Αλβανία παιδιά για κάθε πιθανή εκμετάλλευση (μελλοντικούς ζητιάνους αλλά και πρώτη ύλη του εμπορίου οργάνων). Ο Jace θα καταλήξει στην Αθήνα, παιδί των φαναριών κι αμέσως έπειτα παιδί του αναμορφωτηρίου, για να περάσει αργότερα στην υπηρεσία σκοτεινών «κυρίων», μέσα σ’ έναν υπόκοσμο που δεν του εξασφαλίζει τίποτ’ άλλο, παρά μόνο αδιάκοπες, βίαιες απώλειες. Η ταινία παρακολουθεί την ανεστραμμένη Οδύσσεια του Jace σ’ ένα σύμπαν φόβου και φόνου, καθώς ψάχνει απελπισμένα για μια ταυτότητα, μια «οικογένεια», ή μια αγάπη που θα γίνει η δική του πατρίδα.
Διαλυτότητα

Θερμοκρασία

Η διαλυτότητα μιας δεδομένης διαλυμένης ουσίας σε έναν δεδομένο διαλυτή τυπικά εξαρτάται από την θερμοκρασία. Για πολλές στερεές διαλυμένες ουσίες σε υγρό νερό, η διαλυτότητα αυξάνεται καθώς αυξάνεται η θερμοκρασία, μέχρι τους 100 °C. Σε υγρό νερό σε υψηλές θερμοκρασίες (π.χ., προσεγγίζοντας την κρίσιμη θερμοκρασία), η διαλυτότητα ιοντικών διαλυμένων ουσιών τείνει να μειώνεται λόγω της αλλαγής των ιδιοτήτων και της δομής του υγρού νερού· η μικρότερη τιμή της διηλεκτρικής σταθεράς έχει ως αποτέλεσμα έναν λιγότερο πολικό διαλύτη.
Οι αέριες διαλυμένες ουσίες εμφανίζουν πιο περίπλοκη συμπεριφορά σε σχέση με την θερμοκρασία. Καθώς η θερμοκρασία αυξάνεται, τα αέρια συνήθως γίνονται λιγότερο διαλυτά σε νερό (μέχρι ένα ελάχιστο όριο, το οποίο είναι μικρότερο από 120 °C για τα περισσότερα μόνιμα αέρια), αλλά περισσότερο διαλυτά σε οργανικούς διαλύτες.
Το γράφημα δείχνει τις καμπύλες διαλυτότητας για μερικά τυπικά στερεά ανόργανα άλατα (η θερμοκρασία είναι σε βαθμούς Κελσίου). Πολλά άλατα συμπεριφέρονται όπως το νιτρικό βάριο (Ba(NO₃)₂) και το όξινο αρσενικικό νάτριο (HAsNa₂O₄), και εμφανίζουν μια μεγάλη αύξηση στην διαλυτότητα με την θερμοκρασία. Κάποιές διαλυμένες ουσίες (π.χ. το χλωριούχο νάτριο (NaCl) σε νερό) εμφανίζουν διαλυτότητα η οποία είναι αρκετά ανεξάρτητη της θερμοκρασίας. Μερικές, όπως το θειϊκό δημήτριο(III) (Ce₂(SO₄)₃), γίνονται λιγότερο διαλυτές σε νερό καθώς η θερμοκρασία αυξάνεται. Αυτή η εξάρτηση από την θερμοκρασία μερικές φορές αναφέρεται ως «ανάδρομη» ή «αντίστροφη» διαλυτότητα. 
Η διαλυτότητα των οργανικών ενώσεων σχεδόν πάντα αυξάνεται με την θερμοκρασία. Η τεχνική της ανακρυστάλλωσης, η οποία χρησιμοποιείται για τον εξαγνισμό στερεών, εξαρτάται από τις διαφορετικές διαλυτότητες ενός διαλυτού σε θερμό και ψυχρό διαλυτή. Υπάρχουν μερικές εξαιρέσεις, όπως ορισμένες κυκλοδεξτρίνες.

Διαλυτότητα αερίων

Η διαλυτότητα των αερίων συστατικών του αέρα μέσα στο νερό υπό κανονική ατμοσφαιρική πίεση χαρακτηρίζεται πολύ μικρή, καθίσταται όμως υπολογίσιμη σε μεγαλύτερες πιέσεις έτσι ώστε να θεωρείται κατά προσέγγιση ότι είναι ανάλογη προς την ασκούμενη πίεση. Στο γεγονός αυτό οφείλεται και η γνωστή «νόσος των δυτών». Ενώ ο δύτης αναπνέει αέρα κατά την κατάδυση, η αύξηση της πίεσης προκαλεί διάλυση περισσότερου αέρα στο αίμα του. Όταν, κατά την ανάδυση, η πίεση επανέρχεται στα φυσιολογικά επίπεδα, ο διαλυμένος αέρας στο αίμα αποβάλλεται υπό μορφή φυσαλίδων, που συγκεντρώνονται στα αιμοφόρα αγγεία, αρχικά με επώδυνους πόνους, μπορεί, όμως, να επιφέρουν και παράλυση μέχρι και θάνατο. Για επαγγελματικές καταδύσεις σε μεγάλα βάθη και χρόνο, οι δύτες χρησιμοποιούν συσκευές παροχής μίγματος οξυγόνου και ηλίου: Το στοιχείο ήλιο παρουσιάζει πολύ μικρότερη διαλυτότητα στο αίμα σε σχέση με το άζωτο του αέρα.
Γενική Γραμματεία Αθλητισμού

Αρμοδιότητες

Οι αρμοδιότητες της Γενικής Γραμματείας Αθλητισμού περιγράφονται στο ΦΕΚ/28Α/1.3.1985.

Αποστολή

Η Γενική Γραμματεία Αθλητισμού ως βασική αποστολή της έχει την αθλητική πολιτική της Ελλάδας. Πιο συγκεκριμένα στόχος της είναι η καλλιέργεια, η διάδοση αλλά και η εμπέδωση του αθλητικού πνεύματος σε όλο το κοινωνικό σύνολο. Ακόμα, σκοπό της έχει τη διασφάλιση των αξιών του Ολυμπισμού και τη διάδοση του Ολυμπιακού Πνεύματος.
Η Γ.Γ.Α. είναι αρμόδια για την διοίκηση και την οργάνωση όλων των αθλητικών εγκαταστάσεων και υπηρεσιών, ώστε να υπάρχει αποδοτικότητα και αποτελεσματικότητα. Μάλιστα, είναι ο φορέας ο οποίος εποπτεύει και ελέγχει τα πάσης φύσεως νομικά πρόσωπα του χώρου του αθλητισμού, σύμφωνα με τις διατάξεις οι οποίες ισχύουν αλλά και με βάση το πρόγραμμα Αθλητικής Πολιτικής. Τέλος, η εκάστοτε διοίκηση οφείλει να αποτυπώνει την Στρατηγική Αθλητική Πολιτική, σύμφωνα με τις αθλητικές ανάγκες της χώρας.
Σκοτούσσα Φαρσάλων

Η Σκοτούσσα (παραλλαγές ως Σκοτούσα και Σκοτόεσα) ήταν αρχαία πόλη της Θεσσαλίας μεταξύ των Φαρσάλων και της Λάρισας. Είναι κυρίως γνωστή για την περιοχή Κυνός Κεφαλές έξω από την πόλη όπου δόθηκε η ομώνυμη μάχη κατά την αρχαιότητα μεταξύ των Μακεδόνων και των Ρωμαίων.  Στην σημερινή εποχή, σε κοντινή περιοχή υπάρχει μικρός οικισμός με την ίδια ονομασία ο οποίος υπάγεται στον δήμο Φαρσάλων, και σύμφωνα με την απογραφή του 2011 έχει πληθυσμό 97 κατοίκων.

Ιστορία

Η ονομασία πιθανώς προέρχεται από την λέξη σκότος. Η πόλη χρονολογείται με βεβαιότητα από τον 6ο αιώνα π.Χ. βάσει νομισματικών στοιχείων καθώς εξέδιδε τα δικά της νομίσματα από τότε. Ήταν σημαντική πόλη κατά τον 5ο αιώνα π.Χ. ως η έδρα του δέντρου του Φηγωναίου Διός. Το ιερό θεωρούνταν από τους Θεσσαλούς πως αντιστοιχούσε στην ομηρική Δωδώνη, πρόδρομο του αντίστοιχου μαντείου στην Ήπειρο. Ο πλούτος της αρχαίας πόλης στηρίζονταν κυρίως στο σιτάρι.  Από την Σκοτούσσα κατάγονταν ο Πολυδάμας, ολυμπιονίκης του 5ου αιώνα π.Χ. στο παγκράτιο -το 2015 τοποθετήθηκε μνημείο προς τιμή του στην κεντρική πλατεία της Σκοτούσσας-. 
Το 369 π.Χ. η πόλη σχεδόν καταστράφηκε, καθώς ο Αλέξανδρος, τύραννος των Φερών ο οποίος επιδίωκε να επεκτείνει την επιρροή του στην υπόλοιπη Θεσσαλία, λεηλάτησε την πόλη σκοτώνοντας το μεγαλύτερο μέρος του πληθυσμού και πουλώντας τους υπόλοιπους ως δούλους. Πάραυτα η πόλη κατόρθωσε να επιβιώσει και συνέχισε να παράγει αξιόλογους πολίτες, όπως μαρτυράται από πολλές επιγραφές σε άλλα σημεία της Ελλάδας όπου αναφέρονται αξιωματούχοι με καταγωγή από την Σκοτούσσα. 
Αργότερα, κατά τον Β´ Μακεδονικό πόλεμο, τα στρατεύματα του Φιλίππου Ε´ της Μακεδονίας και του Ρωμαίου Τίτου Κόιντου Φλαμίνινου συγκρούστηκαν το 197 π.Χ. έξω από την Σκοτούσσα, στην τοποθεσία γνωστή ως Κυνός Κεφαλές, και το λοφώδες έδαφος της περιοχής έσπασε την συνοχή των μακεδονικών φαλαγγών δίνοντας την νίκη στις ρωμαϊκές λεγεώνες κατά την μάχη των Κυνός Κεφαλών. Εντός της πόλεως ο Πλούταρχος ανέφερε πως υπήρχε ένα μνημείο πολυάνδρειου το οποίο κτίστηκε από τον Φίλιππο Ε´, έναν τόμβο για τους Μακεδόνου του Αντίοχου του 191 π.Χ., και ένας άλλος λόφος ο οποίος ήταν γνωστός ως ο τάφος των Αμαζόνων.
Η πόλη συνέχισε να υπάρχει έως και τουλάχιστον τον 2ο αιώνα μ.Χ., όταν ο περιηγητής Παυσανίας ανέφερε πως είχε πλέον ερημωθεί.

Αρχαιολογικές έρευνες

Οι αρχαιολογικές έρευνες ξεκίνησαν στην Σκοτούσσα τον 19ο αιώνα όταν και ανακαλύφθηκαν ίχνη ναού και τειχών. Στην πόλη υπήρχε φαίνεται πως υπήρχε ναός του Ηρακλή και του Απόλλωνα Κερδώου. Άλλες θεότητες που λατρεύονταν ήταν του Ασκληπιού, του Ποσειδώνα, και της θεάς Ελένης σύμφωνα με επιγραφικά στοιχεία.
Η αρχαία πόλη αντιστοιχούσε στην σύγχρονη αγροτική περιοχή της Aγίας Tριάδας Λάρισας. Έχει ανακαλυφθεί ενεπίγραφη στήλη η οποία χρονολογείται στις αρχές του 2ου αιώνα π.X. και παρέχει πλήθος πληροφοριών για την αρχαία πόλη. Αποτελεί ψήφισμα της πόλης της Σκοτούσσας σχετικά με τα αμυντικά έργα στο οποίο γίνεται περιγραφή των τειχών της, και φαίνεται να διέθετε ισχυρά τείχη καθώς είχε πάνω από 40 πύργους.
Στην περιοχή εξακολουθούν να γίνονται συχνές αρχαιολογικές έρευνες, καθώς και ενημερωτικές εκδηλώσεις από τον δήμο Φαρσάλων σχετικά με την αρχαία πόλη.
Καντόνι της Βέρνης

Το Καντόνι της Βέρνης (Γερμανικά: Kanton Bern, Γαλλικά: Canton de Berne) είναι το δεύτερο μεγαλύτερο από τα 26 Ελβετικά καντόνια, τόσο σε έκταση όσο και σε πληθυσμό. Βρίσκεται στη κεντροδυτική Ελβετία και συνορεύει προς βορρά με τα καντόνια Ιούρα και Σόλοτουρν, στα δυτικά με τα καντόνια Νεσατέλ, Φριμπούρ και Βω, στα νότια με το Καντόνι του Βαλαί και στα ανατολικά με τα καντόνια Ούρι, Νίντβαλντεν, Όμπβαλντεν, Λουκέρνης και Άαργκαου.
Η Βέρνη εντάχθηκε στην Ελβετική Συνομοσπονδία το 1353. Ως την άλωση από τον γαλλικό στρατό του Ναπολέοντα το 1798 αποτελούσε την ισχυρότερη πόλη-κράτος βορείως των Άλπεων. Μεταξύ 1803 και 1813 ήταν ένα από τα έξι "διευθυντικά" καντόνια  της από τον Ναπολέοντα υπαγορευμένης Ελβετικής Συνομοσπονδίας, μετά την απόσυρση των στρατευμάτων του το 1802.
Το καντόνι της Βέρνης είναι δίγλωσσο, με επίσημες γλώσσες τα Γερμανικά και τα Γαλλικά. Έχει έκταση 5,959.44 τ.χλμ. και πληθυσμό 992.617 κατοίκους (31 Δεκεμβρίου 2012).  Το 2007, ο πληθυσμός περιελάμβανε 119.930 (ή 12,45%) αλλοδαπούς. Η Βέρνη διαιρείται σε 5 περιοχές, 10 επαρχίες και 388 δήμους. Η πρωτεύουσα του καντονίου και επίσης η ομοσπονδιακή πρωτεύουσα της Ελβετίας, είναι η Βέρνη.
Το μεγαλύτερο μέρος του πληθυσμού του καντονίου είναι Προτεστάντες (το 67%, το 2000), και οι περισσότεροι από αυτούς ανήκουν στην Ελβετική Μεταρρυθμισμένη Εκκλησία (Καλβινιστές), η οποία είναι αναγνωρισμένη επίσημα ως κρατική εκκλησία, αν και είναι αυτόνομη στη διοίκησή της και οργανώνεται κατά μήκος των δημοκρατικών αρχών. Το καντόνι είναι επίσης έδρα ενός μεγάλου αριθμού μικρών Ευαγγελικών Χριστιανικών δογμάτων ανεξάρτητων από την κρατική εκκλησία.
Ο τουρισμός είναι η κύρια πηγή εισοδήματος του καντονίου. Άλλοι σημαντικοί τομείς είναι η γεωργία, η κτηνοτροφία, η τυροκομία και η παραγωγή υδροηλεκτρικής ενέργειας.
Το Μεγάλο Συμβούλιο της Βέρνης (Γερμανικά: Grosser Rat, Γαλλικά: Grand conseil) είναι το κοινοβούλιο του καντονίου της Βέρνης. Αποτελείται από 160 αντιπροσώπους, που εκλέγονται με αναλογική εκπροσώπηση για τετραετή θητεία. Το γαλλόφωνο τμήμα του καντονιού στην περιοχή του Ιούρα της Βέρνης (γερμ. Μπέρνερ Γιούρα, γαλλ. Ζουρά Μπερνουά) έχει 12 θέσεις εγγυημένες, ενώ η γαλλόφωνη μειονότητα της δίγλωσσης επαρχίας του Ζέλαντ (εκλογική περιφέρεια Ζέλαντ/Μπιλ) όσες θέσεις της αναλογούν πληθυσμιακά.
Ερνέστος Γ΄ του Γκρουμπενχάγκεν

Βιογραφία

Γεννήθηκε στο Οστερόντε και ήταν ο πρώτος γιος του Φιλίππου Α΄ πρίγκιπα του Γκρουμπενχάγκεν και της Αικατερίνης, κόρης του Έρνεστ Β΄ κόμη του Μάνσφιλντ-Φόρντεροτ. Το 1546 πήρε μέρος με τον πατέρα του και τους αδελφούς του στον πόλεμο της Σμαλκαλδικής Ένωσης στη νότια Γερμανία, που τελείωσε με την ήττα της στο Ίνγκολστατ.
Το 1551 απεβίωσε ο πατέρας του και τον διαδέχτηκε. Ο ίδιος απεβίωσε στο κάστρο Χέρτσμπεργκ το 1567 και επειδή δεν είχε άρρενες απογόνους, τον διαδέχθηκε ο επόμενος αδελφός του Βόλφγκανγκ. Όταν και αυτός απεβίωσε το 1595, τον διαδέχθηκε ο νεότερος αδελφός τους Φίλιππος Β΄.
Λάουρα Γκέμσερ

Βιογραφία-Σταδιοδρομία

Μετά από μια μικρή σταδιοδρομία ως μοντέλο σε διάφορα περιοδικά στην Ολλανδία, η Λάουρα άρχισε να συμμετέχει σε ερωτικές ταινίες. Έγινε διεθνώς γνωστή υποδυόμενη σε αρκετές ταινίες το ρόλο της Μαύρης Εμανουέλλας. Οι ταινίες αυτές εκτός από την αρχική απήχηση που είχαν στα σινεμά, έκαναν μια δεύτερη καριέρα στα πρώτα συνδρομητικά και δορυφορικά κανάλια στη δεκαετία του '80 καλύπτοντας τις μεταμεσονύχτιες ώρες. Για τούς περισσότερους έφηβους και ενήλικους στη δεκαετία του 1980 η Λάουρα υπήρξε μια από τις πιο δημοφιλής στάρλετ. Αν και συμμετείχε σε κάποιες ταινίες σκληρού πορνό η ίδια ποτέ δεν γύρισε τέτοιου είδους σκηνές. Οι σκηνές σεξ που γύρισε ήταν πάντα "προσομοιωμένες" (simulated) ή είχε γίνει χρήση εναλλακτικού μοντάζ (inserts).
Οι περισσότερες από τις συμμετοχές της ήταν σε ταινίες του Τζο Ντ'Αμάτο και θεωρούνται σήμερα κλασσικά δείγματα του Ιταλικού ερωτικού σινεμά. Ανάμεσα τους ταινίες όπως οι: Emmanuelle 2 (1975), Black Emanuelle (1975), Eva Νera (1976), Emanuelle in America (1976), Emanuelle E Gli Ultimi Cannibali (1977) και Caligola: La Storia Mai Raccontata (1981).
Μέτα από μια δεκαετία και πλέον μπροστά από τις κάμερες σαν σύμβολο του σεξ, η Λάουρα άρχισε να δουλεύει σαν ενδυματολόγος (αν και έκανε κάποιες ακόμα μικρές εμφανίσεις σε ταινίες). Το 1976 παντρεύτηκε με τον ηθοποιό Γκαμπριέλε Τίντι. Εμφανίστηκαν μαζί σε πάνω από 20 ταινίες. Η Λάουρα αποσύρθηκε εντελώς από τον κινηματογράφο μετά το θάνατο του, το 1991.